Circulars of a Strategus and Dioecetes
Material: papyrus
Place: Oxyrhynchites
Categories: Briefe (amtlich)
Aurelius Harpocration (Stratege) an Dekaprotoi
Kopie eines Briefes von Diocetes Ulpius Aurelius
Bau von Dämmen
Reinigung der Kanäle
Arbeit (Fron) für alle Bauern
Überschwemmung
Aufseher einsetzen
kein Freikaufen möglich bei Strafe (Tod)
Αὐρήλιος Ἁρποκρατίων στρατηγὸς Ὀξ[υρυγχίτο]υ δεκαπρώτ[οις τοῦ νομοῦ χαίρειν]. 
τῆς γραφείσης ἐπιστολῆς εἰς κοινὸν ἡμῖν στρατη[γοῖς καὶ δε]καπρώτοις τῆς [Ἑπτανομίας καὶ Ἀρσινο]ΐτ[ο]υ 
ὑπὸ Οὐλπίου Αὐρηλίου τοῦ κρατ[ίσ]του διοικητοῦ περ[ὶ τῆς τῶν] χωμάτων ἀπερ[γασίας καὶ τῆς τῶν ][διωρύχω]ν ἀνα
καθάρσεως ἀντίγραφον ἐπιστέλλεται ὑμῖν, φίλτ[ατοι, ἵνα εἰ]δῆτε καὶ τοῖς γρ[αφεῖσιν ἀκολουθῆτε].[ ὃς δʼ] ἂν πρό
τερος ὑμῶν κομίσηται τόδε τ[ὸ] ἐπίσταλμα τοῖς [λοι]π[οῖς] μεταδότω. ἐρρῶ[σθαι ὑμᾶς εὔχομαι, φίλτ]ατοι·  
 γ τοῦ κυρίου ἡμῶν Μάρκου Αὐρηλίου Πρόβου Σεβαστοῦ Φαρμοῦθι . 
Οὔλπιος Αὐρήλιος στρατηγοῖς κ[αὶ] δεκαπρώτοις Ἑπτανομίας καὶ Ἀρσινοΐτου [χαίρειν].[ τοῦ καιροῦ τῆς τῶν] 
χωμάτων ἀπεργασίας καὶ τῆ[ς] τῶν διωρύχων ἀνακαθάρσεως ἐνεστη[κότος παραγγέλλειν ὑμῖν ἀναγ]
καῖον ἡγησάμην διὰ τῶνδε τῶν γραμμάτων ὡς χρὴ σύμπαντας τοὺς γε[ωργοὺς ].................. 
ταῦτα ἀπεργάζεσθαι ἤδη μετὰ πάσης προθυμίας ἐπὶ τὰ διαφέροντα αὐτοῖς π....... πρὸ[ς τὸ δ]η[μοσίᾳ τε] 
πᾶσιν καὶ ἰδίᾳ ἑκάστῳ συμφέρον· τὴν γὰρ ἀπὸ τῶν ἔργων τούτων γεινομένην ὠφ[ελί]αν πάντας ε[ἰδέναι πέ]
πεισμαι. ὅθεν διὰ φροντίδος ὑμῖν τοῖς στρατηγοῖς καὶ τοῖς δεκαπρώτοις γενέ[σθω ἐπ]εῖξαι μὲν ἅπαν[τας ἀντι]
λαβέσθαι τῆς ἀναγκαιοτάτης ταύτης ἐργασίας, αἱρεθῆναι δὲ τοὺς εἰωθότας εἰ[ς] τοῦτο χειροτονεῖσθα[ι ἐπιμελη]
τὰς ἐξ ἀρχόντων ἢ καὶ ἰδιωτῶν τοὺς ἀναγκάσοντας ἑκάστους τὰ προσήκοντα ἔργα αὐτοῖς σώμ[ασιν ἀπο]
πληρῶσαι κατὰ τὸν δοθέντα ὅρον ἐν τῇ τοῦ ἀποτάκτου συστάσει ἄνευ τιν[ὸ]ς ἀπεχθείας ἢ χάριτο[ς, ὥστε ἐπε]
νεχθῆναι εἰς τὸ τεταγμένον ὕψος τε καὶ πλάτος τὰ χώματα καὶ τοὺς διακόπους ἀποφραγῆναι πρὸ[ς τὸ δύνα]
σθαι ἀντέχειν τῇ ἐσομένῃ εὐτυχῶς πλημύρᾳ τοῦ ἱερωτάτου Νείλου, τάς τε διώρυχας ἀνα[καθαρῆ]
ναι μέχρι τῶν καλουμένων γνωμόνων καὶ τοῦ συνήθους διαστήματος, ἵν[α ε]ὐμαρῶς [τὴν] ἐσομέν[ην τῶν] 
ὑδάτων εἴσροιαν ὑποδέχοιντο πρὸς ἀρδείαν τῶν ἐδαφῶν, τούτου κοινωφ[ελ]οῦς τυγχ[άνοντος,] μηδ[ένα δὲ] 
ἀντὶ τῶν ἔργων ἀργύριον τὸ παράπαν πράττεσθαι. ἐὰν γὰρ τοιοῦτο ἐπιχειρ[ῆσ]αι τολμή[σ]ῃ ἢ τῶν πρ[οστετα]
γμένων ἀμελήσῃ, ἴστω ὅτι ὡς λυμαινόμενος τοῖς ἐπὶ τῇ σωτηρίᾳ συνπά[ση]ς τῆς Αἰγύπτου προῃρ[ημέ]
νοις οὐ μόνον περὶ χρημάτων ἀλλὰ καὶ περὶ αὐτῆς τῆς ψυχῆς τὸν ἀγῶνα ἕξε[ι].[ ἐ]ρρῶσθαι ὑμᾶς εὔχομαι.  γ ...... 
 Αὐρήλιο[ς Σ]ιλβανὸς ὑπηρέτης ἐπήνεγκα  γ Φαρμοῦθι ϛ.